Heb 10:26 Ongeloof, om terug te draai, is onherroeplik ~ Jaco se Bybelkoerant /*---------------------------------------------------------*/
Die ou-ou tyding in 'n nuwe baadjie
Soos ek dit sien
Al die artikels
Meer oor …
Jaco se Bybelkoerant
Skryf vir my
Heb 10:26 Ongeloof, om terug te draai, is onherroeplik
15 Julie 2018 Jaco Thom
Die Hebreërskrywer draai nie doekies om nie. Hy sê in taal wat nie misverstaan kan word nie, dat afvalligheid en ongeloof, waarby ons verlede maand stilgestaan het, gevaarlik is, dodelik gevaarlik. Hy sê vir ons: Ongeloof, om terug te draai, is onherroeplik. Kom ons lees dit saam:
Lees Heb 6:4-8; 10:26-31, 38-39 en 12:16,17
As ’n mens hierdie gedeeltes so lees, sien jy die dodelike erns en krasse veroordeling waarmee Hebreërs praat oor ongeloof en afval. Hy sê dit kan gebeur in ’n mens se lewe, ’n mens wat gedeel het in die genade en die gemeenskap en seëninge van die volk van God, dat hy of sy moedswillig sondig, en dan word dit vir so iemand te laat vir berou, dit word onmoontlik vir diesulkes om hulle weer te bekeer, dan bly daar geen offer vir die sonde meer oor nie.
Broer en suster, hierdie gedeeltes is seker van die moeilikste gedeeltes in die Bybel om te verstaan. Selfs ’n man soos Martin Luther sê oor hierdie verse dat dit vir hom ’n moeilike knoop is wat oënskynlik in stryd is met die evangelie.
Die vraag wat asof spontaan by ’n mens opkom, is: Wanneer gebeur dit met ’n mens? Wanneer steek mense hierdie grens oor, waarna omkeer onmoontlik is? Wie tel daaronder? Wat is hierdie sonde wat so ernstig is en onherroeplik is dat daarna geen omkeer meer moontlik is nie?
In die kerkgeskiedenis het hierdie gedeeltes dan ook al aanleiding gegee tot baie geskrifte en menings. Dit het tot baie verwarring en misverstand aanleiding gegee. So het die kerkvader Tertullianus bv. gesê dit beteken dat as ’n Christen gedoop is en daarna sondig, di sonde nie vergewe word nie – asof Christene nie sondig nie! Die Pastor van Hermas, ’n bekende vroeë geskrif uit die gemeente in Rome, het op sy beurt gesê: Nee, ’n gedoopte mag een maal sondig, dit sal vergeef word, maar nie weer nie.
Maar natuurlik sondig ons almal maar weer. En so het die sogenaamde biegpraktyke dan ook in Rome ontstaan, waardeur ’n mens jou boek skoon kan hou, waardeur verdere sondes jou darem ook vergewe kan word!
Maar – gelukkig – het hierdie sienings die bedoeling van die Hebreërboek heeltemal misverstaan. Dit gaan nie hier om “een” sonde, of om “twee”, of enkele sondes, of dit of dat nie. Dit gaan ook nie om groot of klein sondes nie, dit gaan glad nie om spesifieke sondes wat dan ernstiger en meer onvergeeflik sou wees as ander nie. Die doel van die Hebreërboek is dan juis om gelowiges te troos en te sê dat hulle ’n Hoëpriester het wat medelye het met hulle swakhede, wat verstaan en vergeef en voortdurend bly intree by die Vader op grond van sy eenmalige offer.
Nee, dit gaan in hierdie gedeeltes om iets anders, naamlik om die een, basiese sonde, die sonde van afval, ontrou, wegdwaal, wegraak, agter raak, terugdraai, om nie langer te wil deel in die seëninge van die Godsvolk nie, nie langer geassosieer te wil wees met Christus en sy gemeente nie. Dit gaan, met ander woorde, om die totale lewe van ’n mens, ’n mens se hele lewenstyl, as blyk van jou losheid, jou vervreemding, van Christus af. Daarom beklemtoon hy dit: Dit gaan om die sonde van jou rug te draai op Christus (6:6; 10:29).
’n Mens moet ook nie vra wanneer ’n mens hierdie punt bereik waar omdraai nie meer moontlik is nie. Die skrywer vra dit self ook nie. Hy is nie daarin geïnteresseerd nie. Buitendien kan die vraag ook nie beantwoord word nie. Dit het ook geen sin om van iemand wat nog leef te vra of hy of sy die punt al oorgesteek het nie. Solank iemand leef, moet ons aanvaar dat die genade hom of haar nog kan verander.
Die punt in hierdie verse is doodgewoon dat die ervaring ons leer dat sommige mense klaarblyklik veragter in die genade, wegdwaal, ’n lewenstyl aanleer waarin vir Christus geen plek is nie en dat hulle later immuun raak, net nie meer geraak of geroer kan word nie, en ook so sterf – om te val in die hande van die lewende God.
Solank iemand dus vrees dat dit met hom of haar die geval mag wees, omdat hulle hul wil bekeer, is dit die duidelikste bewys dat hulle nog nie daardie grens oorgesteek het nie, nog nie immuun is nie, nog nie uitgeval het uit die stoet van God se volk op pad deur die woestyn nie.
Die belangrikste vraag is egter: Hoekom skryf die Hebreërboek dan hiervan, so dikwels en so kras? Die antwoord is dat dit ’n ernstige waarskuwing aan gelowiges is dat ons moet toesien dat dit nie met ons of iemand in ons midde moet gebeur nie. Dit is ’n dodelik ernstige waarskuwing dat ons nie moet speel met die genade, nie met vuur moet speel nie.
Wie dink dat daar nog tyd is, en daarom bly uitstel, wie in die klein dingetjies ontrou raak aan Christus, omdat hy of sy dink dis tog nie so belangrik nie, loop op die rand van ’n afgrond. En geleidelik, sonder dat ’n mens dit goed besef, mag jy besig wees om af te gly, weg te raak, op ’n pad met ’n onherroeplike einde, los van die gemeenskap van die gelowiges en los van Christus self. Dit is nie bedoel om ons moedeloos te maak, of vreesagtig of wanhopig nie, inteendeel.
Dit is wél ’n oproep, ’n appèl tot ’n nuwe geloof en ’n nuwe gehoorsaamheid en ’n nuwe sorg vir mekaar, vir almal onder ons wat begin moedeloos raak en ingee.
Heb 11:15-16 Ongeloof beteken om terug te draai
Rykmanskind keer terug ná 20 jaar in Haran
Heb 1:1-3; 12:1-3 GELOOF IS OM JESUS TE VOLG
Hebreërs 12:1-3 Hoe haal ek die eindstreep?
1 Pet 1:1,2 Jy is God se kind!
Lewer kommentaar	Kanselleer die reaksie
1 Kon 17:8-24 God se koninkryk is daar waar ek en jy God se teenwoordigheid indra 23 Junie 2019
Tyd 20 Junie 2019
Nuwe regeringstelsel vir die Israeliete aangekondig 18 Junie 2019
Joh 16:12-15 Die Gees het gekom om Jesus te verheerlik 16 Junie 2019
As jy die dag doodgaan 13 Junie 2019
Adam en Eva afhanklikheid Bybel dank dankbaarheid duiwel gebed geduld gehoorsaamheid geloof geloofsgewoontes God in lyding Heilige Gees hemel hemelvaart hoop Immanuel Jesus Jesus se koningskap Josef Kersfees keuses liefde lydenstyd lyding navolging nederigheid nuwe begin ongeloof opstanding paasfees pinkster Pinksterdag roeping skepping sonde stiltetyd teodisee twyfel verantwoordelikheid vergifnis vertroue volharding wag op die Here Wederkoms
Wat lesers sê
Jinne ek geniet jou koerant!! Dankie Jaco
Baie dankie vir al jou inspirerende en insiggewende "stories", rubrieke en preke. Jy moet dit weet dat dit regtig 'n verskil maak in lewens.
By jou kry ons SUIWER WOORDVERKONDIGING..op 'n baie interessante manier aangebied.
Baie dankie vir al jou inspirerende en insiggewende "stories", rubrieke en preke. Jy moet dit weet dat dit regtig 'n verskil maak in lewens. By jou kry ons SUIWER WOORDVERKONDIGING..op 'n baie interessante manier aangebied.
Baie dankie Jaco – geniet jou stukke en ploeg ook soms met jou kalwers
Hallo Jaco, baie dankie vir hierdie en al die ander. Ek geniet dit baie. Jy laat mens dink en krap.
Jaco, deur hierdie Bybelkoerant maak jy dinge vir my soveel eenvoudiger. Baie dankie.
Baie dankie Jaco! Gaan hierdie boodskap van jou nog 'n paar keer deurlees om dit diep hier binne vas te maak!
Baie dankie vir jou manier om die Bybel in sulke tasbare verhale te vertel.
Prof Piet Meiring
Ek lees lekker in jou koerant. Dis insiggewend en kreatief en behoort vir al ons lidmate, veral vir die jongmense die kategeseklasse, baie te beteken.
Ek geniet jou skrywe, veral die manier hoe jy dit in n storievorm omskryf. Dit help my om die karakter soos bv. Hanna te beleef en beter te verstaan.
Hou asb. aan om jou skrywe te deel!
Ek geniet jou skrywe, veral die manier hoe jy dit in n storievorm omskryf. Dit help my om die karakter soos bv. Hanna te beleef en beter te verstaan. Hou asb. aan om jou skrywe te deel!
Jaco, dankie vir die wonderlike stuk werk. Ek waardeer dit.
Baie dankie vir hierdie wonderlike manier waarop die Bybel weer nuut word. Die Pinksterboodskap was absoluut aangrypend. Ek sien sommer baie uit na die volgende boodskappe.
Baie dankie, dis pragtig. Ek het jou eerste 2 bybelkoerante (in boekvorm) gekoop en dis altyd op my skryftafel. Hierdie is 'n heerlike diamantjie vir die week.
Iemand het gesê: Wanneer die Fariseërs en Skrifgeleerdes met Jesus begin stry het, het Hy vir hulle 'n storie (gelykenis) vertel, want met 'n storie kan jy mos nie stry nie!!! Om die Evangelie in storie-vorm aan te bied is altyd vir my 'n lekker uitdaging.
Ek is soooooo dankbaar hierdie koerant ht by my uitgekom. Dankie Jaco vir die inisiatief.
Wat 'n seen om die Woord so mooi en duidelik te hoor. Werklike inspirasie vir my week. Dankie nogmaals.
Ek is soooooo dankbaar hierdie koerant ht by my uitgekom. Dankie Jaco vir die inisiatief. Wat 'n seen om die Woord so mooi en duidelik te hoor. Werklike inspirasie vir my week. Dankie nogmaals.
Dr Chris Saayman
Briljant dankie Jaco
Ek hou baie van hierdie nuwe bediening.
Wow! Ek dink hierdie is great! In die laat negentigs het ek in my eerste gemeente die jeug hanteer en elke Sondagoggend tydens die kategeseskool se opening, ‘n berig uit die Bybelkoerant gelees. Dit het die wêreld van die Bybel vir die mense oopgemaak! Die ouers het later bankvas agter in die saal kom sit om te hoor!
Dankie en baie seën!
Wow! Ek dink hierdie is great! In die laat negentigs het ek in my eerste gemeente die jeug hanteer en elke Sondagoggend tydens die kategeseskool se opening, ‘n berig uit die Bybelkoerant gelees. Dit het die wêreld van die Bybel vir die mense oopgemaak! Die ouers het later bankvas agter in die saal kom sit om te hoor! Dankie en baie seën!
Argief Kies Maand Junie 2019 Mei 2019 April 2019 Maart 2019 Februarie 2019 Januarie 2019 Desember 2018 November 2018 Oktober 2018 September 2018 Augustus 2018 Julie 2018 Junie 2018 Mei 2018 Februarie 2018 Oktober 2017 April 2017 Oktober 2016 September 2016 Januarie 2013
Oosstraat 21, Petrusburg, Vrystaat
+27 84 523 1157
© Jaco se Bybelkoerant 2019